Κρατικός Αερολιμένας Ηρακλείου «Νίκος Καζαντζάκης»

Ο Κρατικός Αερολιμένας Ηρακλείου «Νίκος Καζαντζάκης» (συντομογραφίες: IATA: HER, ICAO: LGIR, ΥΠΑ: ΚΑΗΚ) αποτελεί τον δεύτερο σημαντικότερο αερολιμένα της Ελλάδος. Πήρε το όνομα του συγγραφέα Νίκου Καζαντζάκη. Απέχει 2 χιλιόμετρα από το κέντρο του Ηρακλείου, στην Κοινότητα Νέα Αλικαρνασσού. Αναμένεται να αντικατασταθεί από τον Νέο Διεθνή Αερολιμένα Ηρακλείου Κρήτης Καστελλίου Πεδιάδος το 2027. Ιστορικό Το αεροδρόμιο άνοιξε για πρώτη φορά τον Μάρτιο του 1939. Τότε ήταν απλώς ένα κομμάτι επίπεδης γεωργικής γης. Το πρώτο αεροπλάνο (ένα Junkers Ju 52 ) μετέφερε τους πρώτους επιβάτες στην τοποθεσία. Κατά τη διάρκεια του Β' Παγκοσμίου Πολέμου , το αεροδρόμιο ήταν ο τόπος της Μάχης του Ηρακλείου , κατά τη Μάχη της Κρήτης το 1941. Οι μη στρατιωτικές επιχειρήσεις σταμάτησαν, αλλά το φθινόπωρο του 1946 η κυκλοφορία επανήλθε, με αεροσκάφος DC-3 . Στην αρχή, το αεροδρόμιο προσέφερε μόνο πολύ βασικές υπηρεσίες, με μόνο πρωτόγονες εγκαταστάσεις στο χώρο, με τη μορφή τριών σκηνών, καπνού για τον προσδιορισμό του ανέμου και λαμπτήρων καταιγίδας για φωτισμό διαδρόμου. Το 1947 ανεγέρθηκε ο πρώτος (μικρός) τερματικός σταθμός. Οι Ελληνικές Αερογραμμές ξεκίνησαν εμπορικές πτήσεις το 1948. Τότε εξυπηρετούνταν συνολικά 4.000 άτομα. Το έτος 1953 κατασκευάστηκε ένας πλακόστρωτος διάδρομος προσγείωσης που είχε αρχικά μήκος 1.850 μέτρα και είχε προσανατολισμό 27/09. Το επόμενο μεγάλο γεγονός ακολούθησε το 1954, όταν ένα τετρακινητήριο αεροσκάφος DC-4 προσγειώθηκε για πρώτη φορά στο αεροδρόμιο. Εκείνη τη χρονιά το αεροδρόμιο εξυπηρετούσε περίπου 18.000 επιβάτες. Από το 1957 και μετά, η Ολυμπιακή Αεροπορία χρησιμοποιούσε το αεροδρόμιο, ξεκινώντας τις υπηρεσίες με το αεροσκάφος DC-6 . Από το 1968 έως το 1971, ο διάδρομος επεκτάθηκε στα 2.680 μέτρα και κατασκευάστηκε ένας νέος τερματικός σταθμός και άλλες εγκαταστάσεις, καθιστώντας το ουσιαστικά νέο αεροδρόμιο. Στις 18 Μαρτίου 1971, η πρώτη πτήση τσάρτερ από το εξωτερικό ( British Airways ) προσγειώθηκε στο αεροδρόμιο. Το ίδιο το νέο αεροδρόμιο εγκαινιάστηκε επίσημα στις 5 Μαΐου 1972. Επέκταση τερματικού σταθμού 2017 Τον Οκτώβριο του 2017 ξεκίνησαν έργα επέκτασης του αεροδρομίου. Τα έργα, τα οποία στο σύνολό τους χρηματοδοτήθηκαν εξολοκλήρου από τα Καταστήματα Αφορολογήτων Ειδών Α.Ε.(10.000.000€), μετά από συμφωνία με το Υπουργείο Υποδομών και Μεταφορών και την ΥΠΑ, χωρίς κόστος δηλαδή για το ελληνικό δημόσιο, περιλαμβάνουν μεταξύ άλλων: τη διαμόρφωση των χώρων του ισογείου και του α’ ορόφου του αερολιμένα (8.000 τ.μ.) με νέα δάπεδα, ξύλινες επενδύσεις, led φωτισμό, νέα κλιματιστικά, κ.λπ. την επέκταση του τερματικού σταθμού κατά 2.900 τμ. προς την πίστα (17 μέτρα), επιπλέον χώρος για καταστήματα αφορολογήτων ειδών, 6 νέα ανακαινισμένα καταστήματα εστίασης στις αναχωρήσεις και 2 στους χώρους check in. αναδιαμόρφωση των πυλών με δημιουργία επιπλέον. Συνολικά ο αερολιμένας έχει πλέον 11 εξόδους με δικό τους ανελκυστήρα (9 έξοδοι στο ισόγειο και 2 στον πρώτο όροφο). δημιουργία 2 lounges στην extra schengen περιοχή και 2 στην intra schengen ζώνη. Οι εργασίες ξεκίνησαν στις αρχές Οκτωβρίου 2017 και ολοκληρώθηκαν στις 30 Μαρτίου 2018. Τα εγκαίνια και η παράδοση όλων των νέων/ανακαινισμένων χώρων έγιναν στις 30 Απριλίου 2018. Εγκαταστάσεις Εγκαταστάσεις σχολής χειριστών αεροσκαφών Cretan Eagle Aviation Ltd. Εγκαταστάσεις Αερολέσχης Ηρακλείου, Πυροσβεστικός σταθμός, Αστυνομία κτλ., Τερματικό Radar PSR/MSSR (σύστημα PATROCLOS) στην περιοχή Δύο Αοράκια, Εγκαταστάσεις Πολεμικής Αεροπορίας (Υπόστεγο, Shelters, Δάπεδα σταύθμευσης κτλ.) Εγκαταστάσεις πολιτικής χρήσεως Δάπεδο Στάθμευσης: 185.000 m² (15+4 θέσεις α/φ) Αεροσταθμός: 43.300 m2 Ραδιοβοηθήματα: VOR-DME, TACAN, NDB (Locator) Fire Protection: Cat. VIII Έκταση οικοπέδου: 2.781 στρέμματα Παρεχόμενες υπηρεσίες και συγκοινωνίες Travel Value & Duty Free Shop, εστιατόριο, καφε-μπαρ, γραφεία ενοικίασης αυτοκινήτων, τράπεζες, parking Πρόσβαση Υπάρχει τακτική λεωφορειακή σύνδεση με το Ηράκλειο μέσω του Αστικού ΚΤΕΛ Ηρακλείου και προολυμπιακά προβλεπόταν ανάλογη σύνδεση με το τραμ. Μελλοντική ανάπτυξη Αναμένεται να αντικατασταθεί από τον νέο Διεθνή Αερολιμένα Ηρακλείου Κρήτης στα μέσα του 2027. Αεροπορικές εταιρείες και προορισμοί Πτήσεις charter Στατιστικά στοιχεία Ατυχήματα και περιστατικά Παραπομπές Εξωτερικοί σύνδεσμοι Πληροφορίες από την Υπηρεσία Πολιτικής Αεροπορίας Αεροδρόμιο Ηρακλείου Πληροφορίες από την Ένωση Ηλεκτρονικών Μηχανικών Ασφαλείας Εναερίου Κυκλοφορίας Υπηρεσίας Πολιτικής Αεροπορίας Το αρχικό κείμενο του άρθρου προήλθε από τον δικτυακό τόπο airliners.gr